**VŠEOBECNE ZÁVAZNÉ NARIADENIE OBCE
Hencovce č. 2/2017**

**K CENE JEDLA ZAMESTNANCOV ZÁKLADNEJ a MATERSKEJ ŠKOLY A CUDZÍCH STRAVNÍKOV V ŠKOLSKEJ JEDÁLNI PRI MATERSKEJ ŠKOLE HENCOVCE**

 Obecné zastupiteľstvo v Hencovciach v zmysle § 6 ods. 1, § 11 ods. 4 písm. g) zákona č. 369/1990 Z. z. o obecnom zriadení v znení neskorších predpisov a § 140, ods. 3 zákona č. 245/2008 Z. z. o výchove a vzdelávaní (školský zákon) sa uznieslo dňa 14.12.2017 na tomto **všeobecne záväznom nariadení obce k cene jedla pre zamestnancov základnej a materskej školy a cudzích stravníkov v školskej jedálni pri Materskej škole Hencovce.**

**Čl. 1**

**Účel nariadenia**

1. Nariadením sa určuje cena jedla pre zamestnanca základnej alebo materskej školy pri

 stravovaní v školskej jedálni.

2. Nariadením sa určuje cena jedla pre cudzieho stravníka pri stravovaní v školskej

 jedálni.

3. Nariadením sa určuje výška príspevku obce na stravovanie dôchodcov s trvalým

 pobytom na území obce pri stravovaní v školskej jedálni.

**Čl. 2**

**Cena jedla pre zamestnanca školy**

1. Nariadením sa určuje cena jedného hlavného jedla pre zamestnanca základnej alebo materskej školy následovne:
2. finančné náklady na nákup potravín – (1,12 €)
3. režijné náklady na jedno hlavné jedlo – (1,00 €)
4. cena jedla spolu: - ( 2,12 €)

 /z bodu a) sa finančné prostriedky vo výške 0,13 € presúvajú do bodu b) /.

1. Príspevok zo sociálneho fondu na stravovanie zamestnancov MŠ je v zmysle Kolektívnej zmluvy vyššieho stupňa pre pracovníkov pracujúcich vo verejnom záujme je **0,30** €.

**Čl. 3**

**Cena jedla pre cudzieho stravníka**

 1.Nariadením sa určuje cena jedného hlavného jedla pre cudzieho stravníka v školskej

 jedálni pri materskej škole Hencovce nasledovne:

 a) finančné náklady na nákup potravín - (1,12 €)

 b) režijné náklady na jedno hlavné jedlo - (1,00 €)

 c) cena jedla spolu: - (2,12 €).

2. Stravovanie cudzích stravníkov v školskej jedálni pri Materskej škole Hencovce

 nie je podnikateľskou činnosťou v zmysle zákona č. 455/1991 Zb. o živnostenskom

 podnikaní (živnostenský zákon) v znení neskorších predpisov.

 Príspevok zo sociálneho fondu na stravovanie zamestnancov OcÚ je v zmysle

 Kolektívnej zmluvy vyššieho stupňa pre pracovníkov pracujúcich vo verejnom záujme

 je 0,50 €.

**Čl. 4**

**Príspevok obce na stravovanie dôchodcov**

1.Nariadením sa určuje výška príspevku obce na stravovanie nepracujúcich dôchodcov s trvalým pobytom na území obce, ktorých jediným príjmom je starobný dôchodok. Dôchodca je povinný predložiť čestné vyhlásenie, že jeho jediným príjmom je poberanie starobného dôchodku, a že nie je v žiadnom pracovnom pomere a nevykonáva samostatnú zárobkovú činnosť. Výška príspevku obce na stravovanie dôchodcov v školskej jedálni je nasledovná:

- na jednu osobu (0,50 €) .

**Čl. 5**

**Záverečné ustanovenia**

1. Na tomto VZN sa uznieslo OcZ, uznesením číslo 14/2017, zo dňa 14.12.2017

 2. Schválením tohto VZN sa ruší VZN č. 3/2014.

 Návrh VZN:

 Vyvesený dňa: Zvesený dňa:

 20.11.2017 05.12.2017

 VZN

 Vyvesené dňa: Zvesené dňa:

15.12.2017 31.12.2017

**Ing. Štefan KOVAĽ**

**starosta obce Hencovce**

**ČESTNÉ VYHLÁSENIE**

Dolu podpísaný/á ....................................................................................,

 (meno a priezvisko žiadateľa o stravu – dôchodcu)

trvale bytom Hencovce, ul. ........................................., číslo súpisné......................,

týmto čestne prehlasujem,

že som starobným dôchodcom a mojím jediným príjmom je poberanie starobného dôchodku. Taktiež čestne prehlasujem, že nie som v žiadnom pracovnom pomere a nevykonávam samostatnú zárobkovú činnosť.

Toto čestné vyhlásenie slúži pre Obec Hencovce a to ako zriaďovateľovi Materskej školy v Hencovciach a Školskej jedálne pri Materskej škole v Hencovciach k príspevku obce na stravovanie nepracujúcich dôchodcov (podľa VZN č. 2/2017 k cene jedla zamestnancov ZŠ a MŠ a cudzích stravníkov v ŠJ pri MŠ Hencovce) .

V Hencovciach, dňa ..............................

 ...............................................

 Podpis žiadateľa - dôchodcu